钦定古今图书集成/明伦汇编/宫闱典/第005卷 > 《弘治宫词六首》王世贞
## 钦定古今图书集成/明伦汇编/宫闱典/第005卷 > 《弘治宫词六首》王世贞

南海珠池贡已稀。西川又罢锦文机。朝来御服《三经》
澣。贱妾宁希曳地衣。

禁苑先朝红药台，御筵亲为两宫开。莫嫌宫监希恩
赏，玉辇何曾更一来。

午槐圆影覆彤除，今日天颜喜气舒。稳坐御床无一
语，但称难得老《尚书》。

黄帕朱奁覆御羞，手题颁赐寿宁侯。昆明督亢从渠
请，今日台官在殿头。

静数莲筹第五更，寒鸦金井未分明。披衣欲坐犹疑
早，前殿连传警跸声。

急遣追锋召外家，南宫桃李正如霞。自从光禄裁宣
索，长日从容且赐茶。